ครม.เตรียมพิจารณาข้อเสนอ 4 มาตรการ ลดค่าครองชีพและฟื้นฟูเศรษฐกิจจากผลกระทบของโควิด-19
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะรัฐมนตรี ที่ตึกไทยคู่ฟ้า ทำเนียบรัฐบาล ด้วยระบบวิดีโอคอนเฟอร์เรนซ์ โดยมีวาระที่น่าสนใจคือ สำนักงานสภาพัฒนาการเศรษฐกิจและสังคมแห่งชาติ จะเสนอมาตรการลดค่าครองชีพและฟื้นฟูเศรษฐกิจจากผลกระทบของโควิด-19 ของกระทรวงการคลัง 4 มาตรการ วงเงิน 1.4 แสนล้านบาทให้ที่ประชุมพิจารณา เพื่อช่วยประชาชนและกระตุ้นเศรษฐกิจให้มีเงินหมุนเวียนเพิ่มขึ้น โดยมีผู้เข้าข่ายได้รับการช่วยเหลือจากมาตรการกว่า 51 ล้านคน ประกอบด้วย โครงการเติมเงินให้ผู้ถือบัตรสวัสดิการแห่งรัฐ โครงการเติมเงินให้ผู้ที่ต้องการความช่วยเหลือเป็นพิเศษ เช่น ผู้ไม่มีสมาร์ทโฟน ผู้พิการ และผู้สูงอายุจากโครงการเราชนะ/โครงการคนละครึ่งระยะ 3 ให้วงเงินคนละ 3,000 บาท นาน 6 เดือนและโครงการยิ่งใช้ยิ่งได้ กระตุ้นการบริโภคในประเทศผ่านผู้ที่มีกำลังซื้อ โดยผู้ที่เข้าร่วมและใช้เงินตามเงื่อนไขจะได้รับอีวอชเชอร์คืนผ่านแอปเป๋าตังนอกจากนี้ ต้องติดตามว่าจะมีการเสนอ ครม.พิจารณาเห็นชอบต่อสัญญาสัมปทานรถไฟฟ้าสายสีเขียวออกไปอีก 40 ปีหรือไม่ขณะเดียวกัน ครม. ยังคงติดตามสถานการณ์การแพร่ระบาดโควิด-19 อย่างใกล้ชิด เพื่อพิจารณาแนวทางป้องกันและควบคุมโรค